b'\n_START_ARTICLE_\n7968 Elst-Pizarro\n_START_SECTION_\nOdkritje\n_START_PARAGRAPH_\nNajprej so ga opazili na fotografskih plo\xc5\xa1\xc4\x8dah, kjer je bil podoben asteroidu. Zaradi tega so ga ozna\xc4\x8dili kot 1979 OW\xe2\x82\x87. Njegova tirnica je znotraj tirnice Marsa in Jupitra. Ima zna\xc4\x8dilnosti asteroidov v asteroidnem pasu. Na posnetkih, ki sta jih posnela Eric Walter Elst in Guido Pizarro v letu 1996 (telo je takrat bilo blizu prison\xc4\x8dja), pa je kazal rep, ki je bil podoben repu kometov.\n_START_SECTION_\nLastnosti\n_START_PARAGRAPH_\nTirnica asteroida/kometa Elst-Pizarro le\xc5\xbei v celoti znotraj asteroidnega pasu. Tako je ta asteroid/komet zna\xc4\x8dilen predstavnik kometa asteroidnega pasu, ker ka\xc5\xbee rep v \xc4\x8dasu, ko je v bli\xc5\xbeini prison\xc4\x8dja. Zaradi tega predvidevajo, da ga sestavlja tudi voda. Ob prihodu v prison\xc4\x8dje v letu 2001 je zopet kazal za komete zna\xc4\x8dilen rep, ki je ostal viden nekaj mesecev. Njegovo zadnje prison\xc4\x8dje je bilo 29. junija 2007, naslednje pa bo 8. februarja 2013'